text: Qhichwa siminchikta munakuspapuniqa, tukuy hawapipas chay simipi ari rimasunpas, qillqasunpas. Kaqtaq "El Peruano", "El Comercio", "Expreso" chay willakuqkunapas kuskachanqa qhichwa simipi qillqasqa kanan. "Radio Nacional", "Radio El Capital" chay huk rimana-uyarina wasikunapas kuskachantaqa siminchikpipuni rimamunanku, aswan allin nisunman, "Chaykunapiqa qhichwa siminchikpipuni rimamunanchik" mana chayqa yanqam thawtinchik. Kaqllataq, "Canal 2", "Canal 5", "Canal 7" hukkunapas, pisillatapas sapa p'unchawpuni runa siminchikpi uyarikunan, kaqtaq ñuqanchikpas chaykunapi rikukunanchik. Chaykunatam Mama kamachikuykuna kamachikamun, chaykuna hunt'achiqkunataq mana kamachikuykunata hunt'achkankuchu.Chayqa ñuqanchik kikinchik ari kamachikuqmantapas yaykunanchik, hukkunaqa manam ñuqanchikpaqqa ruranqakuchu.